proxectonos/corpus_dominio_legal_administrativo_tmp huggingface dataset:
EXTRACTO da Orde de 20 de novembro de 2025 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan para o ano 2026, destinadas ás entidades locais (código de procedemento MT811A).
Consellería de Medio Ambiente e Cambio Climático — III. Outras disposicións — 03/12/2025

BDNS (Identif.): 871848.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/871848
Primeiro.
Beneficiarias
Poderán ser beneficiarias destas axudas as entidades locais que, no seu ámbito territorial correspondente, presten o servizo de recollida e acollemento de animais e/ou a xestión de colonias felinas por si mesmas ou asociadas, en réxime de xestión directa ou indirecta, mediante a súa contratación con empresas privadas autorizadas para tal fin.
Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo.
Obxecto
Establecer as bases reguladoras dunha liña de axudas para actuacións encamiñadas á protección dos animais domésticos de compañía abandonados en Galicia, relativas á atención e coidado dos animais domésticos de compañía que se atopen nos centros de recollida autorizados e/ou formen parte de colonias felinas reguladas no artigo 26 da Lei 4/2017, do 3 de outubro, así como proceder á súa convocatoria para o ano 2026 (código de procedemento MT811A), destinadas ás entidades locais.
Terceiro.
Bases reguladoras e convocatoria
Orde de 20 de novembro de 2025 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan para o ano 2026, destinadas ás entidades locais (código de procedemento MT811A).
Cuarto.
Contía
O importe asignado é de oitocentos cincuenta mil euros (850.000 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
O prazo de presentación das solicitudes será desde o día seguinte ao da publicación desta orde no
Diario Oficial de Galicia
ata o 11 de setembro de 2026.
Sexto.
Outros datos
As axudas a que se refire esta orde comprenden os gastos subvencionables recollidos no artigo 2 que fosen efectivamente realizados no período comprendido entre o 1 de setembro de 2025 e o 31 de agosto de 2026.
Santiago de Compostela, 20 de novembro de 2025
RESOLUCIÓN do 24 de novembro de 2025, da Dirección Xeral de Formación Profesional, pola que se publica a concesión dos premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2024/25 en centros públicos de Galicia, convocados pola Orde do 26 de agosto (Diario Oficial de Galicia número 174, do 10 de setembro).
Consellería de Educación, Ciencia, Universidades e Formación Profesional — III. Outras disposicións — 02/12/2025

A Orde do 26 de agosto de 2025 (DOG núm. 174, do 10 de setembro) pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no curso 2024/25 en centros públicos de Galicia establece, no seu artigo 12, que unha vez efectuada a selección, o órgano instrutor elevará un informe-proposta á persoa titular da Dirección Xeral de Formación Profesional, que resolverá, por delegación do conselleiro de Educación, Ciencia, Universidades e Formación Profesional, a adxudicación dos premios mediante a correspondente resolución para a súa publicación no
Diario Oficial de Galicia
, ao abeiro do artigo 13.3.
Unha vez publicada a listaxe provisional de solicitudes admitidas e excluídas nos premios fin de carreira e visto o informe-proposta do Servizo de Ensinanzas de Réxime Especial e Aprendizaxe Permanente, órgano encargado da ordenación e instrución deste procedemento,
Primeiro. Conceder os premios fin de carreira da Comunidade Autónoma de Galicia, para o alumnado que rematou os seus estudos de ensinanzas artísticas superiores no curso 2024/25 en centros públicos de Galicia, ao alumnado que figura no anexo I desta resolución.
Segundo. Publicar no anexo II a listaxe das persoas que non obtiveron o premio fin de carreira, segundo as bases reguladoras da Orde do 26 de agosto de 2025.
Terceiro. Contra esta resolución, que esgota a vía administrativa, as persoas afectadas poderán interpor recurso potestativo de reposición ante o conselleiro de Educación, Ciencia, Universidades e Formación Profesional no prazo dun (1) mes contado a partir do día seguinte ao da publicación da resolución no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de novembro de 2025
EXTRACTO da Orde do 20 de novembro de 2025 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2026 (código de procedemento MT815A).
Consellería de Medio Ambiente e Cambio Climático — III. Outras disposicións — 02/12/2025

BDNS (Identif.): 871678.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/871678
Primeiro.
Beneficiarias
Poderán ser beneficiarias as persoas titulares de explotacións gandeiras que figuren incluídas no Rexistro Xeral de Explotacións Gandeiras (REGA) de Galicia.
Segundo.
Obxecto
Establecer as bases reguladoras dunha liña de axudas destinadas a compensar as persoas titulares de explotacións gandeiras polos danos ocasionados polo oso pardo, así como proceder á súa convocatoria para o ano 2026 (código de procedemento MT815A).
Terceiro.
Bases reguladoras e convocatoria
Orde do 20 de novembro de 2025 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2026 (código de procedemento MT815A).
Cuarto.
Contía
O importe asignado é de cento trinta e cinco mil euros (135.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
Os prazos de presentación da solicitude de axuda serán os seguintes:
a) Para os danos que fosen comunicados aos servizos de Patrimonio Natural dos departamentos territoriais da Consellería de Medio Ambiente e Cambio Climático entre o 1 de outubro de 2025 e a data de publicación desta orde, o prazo de presentación será de 1 mes contado a partir da entrada en vigor desta orde.
b) Para os danos ocasionados desde a entrada en vigor desta orde, o prazo de presentación será de 1 mes contado desde o día seguinte ao da comunicación do dano realizado de acordo co establecido no artigo 5 desta orde.
Sexto.
Outros datos
As axudas a que se refire esta orde comprenden os danos ocasionados polo oso pardo que se produzan desde o 1 de outubro de 2025 ata o 30 de setembro de 2026.
Santiago de Compostela, 20 de novembro de 2025
ORDE do 19 de novembro de 2025 pola que se modifica a autorización do centro privado plurilingüe Compañía de María, de Cangas (Pontevedra).
Consellería de Educación, Ciencia, Universidades e Formación Profesional — III. Outras disposicións — 02/12/2025

A persoa representante da titularidade do Centro Privado (CPR) Plurilingüe Compañía de María, de Cangas, solicita a modificación da autorización do centro para a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR Plurilingüe Compañía de María, de Cangas, e ampliar 1 unidade de educación especial, quedando o centro configurado como se sinala a seguir:
Denominación xenérica: Centro Privado Plurilingüe.
Denominación específica: Compañía de María.
Código do centro: 36001008.
Domicilio: r/ Enseñanza, 19.
Localidade: Cima de Vila.
Concello: Cangas.
Código postal: 36940.
Provincia: Pontevedra.
Titular: Compañía de María.
Composición resultante:
Educación infantil: 6 unidades do segundo ciclo.
Educación primaria: 12 unidades.
Educación secundaria obrigatoria: 8 unidades.
Educación especial: 3 unidades.
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado a cumprir a normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de novembro de 2025
EXTRACTO da Orde do 21 de novembro de 2025 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2026 (código de procedemento MT809E).
Consellería de Medio Ambiente e Cambio Climático — III. Outras disposicións — 02/12/2025

BDNS (Identif.): 871824.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/871824
Primeiro.
Entidades beneficiarias
Poderán acollerse a estas axudas:
a) As persoas, físicas ou xurídicas, titulares de explotacións agrarias onde se constaten os danos aos cultivos agrícolas producidos polo xabaril, inscritas no Rexistro de Explotacións Agrarias de Galicia (Reaga).
b) As persoas, físicas ou xurídicas, titulares de explotacións agrarias de autoconsumo onde se constaten os danos aos cultivos agrícolas producidos polo xabaril.
Segundo.
Obxecto
Esta orde ten por obxecto establecer as bases reguladoras dunha liña de axudas a favor das persoas afectadas polos danos causados nos seus cultivos agrícolas polo xabaril, coa finalidade de compensar estes danos, e proceder á súa convocatoria para o ano 2026 (código do procedemento MT809E).
Terceiro.
Bases reguladoras e convocatoria
Orde do 21 de novembro de 2025 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2026 (código de procedemento MT809E)
.
Cuarto.
Contía
O importe asignado é dun millón catrocentos cinco mil oitocentos trinta e dous euros (1.405.832 €).
1. O importe das axudas por danos causados nos cultivos agrícolas polo xabaril figura no anexo I da convocatoria.
2. O importe máximo por persoa beneficiaria establécese en 2.750 €. No caso de que os danos excedan deste importe, a persoa beneficiaria terá dereito á axuda máxima, é dicir, 2.750 €.
Quinto.
Prazo de presentación de solicitudes
Os prazos de presentación da solicitude de axuda serán os seguintes:
a) Para os danos comunicados entre o 11 de outubro de 2025 e a entrada en vigor desta orde, o prazo de presentación será dun mes contado a partir da entrada en vigor desta orde.
É requisito imprescindible que se teña previamente comunicado o dano do xeito e no prazo previsto na Orde do 3 de decembro de 2024 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2025.
b) Para os danos comunicados desde a entrada en vigor desta orde, o prazo de presentación da solicitude de axuda será dun mes contado desde o día seguinte ao da comunicación do dano ao teléfono 012, de acordo co establecido no artigo 6 desta orde.
Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 21 de novembro de 2025
RESOLUCIÓN do 24 de novembro de 2025 pola que se dá publicidade aos premios concedidos mediante a Resolución do 23 de novembro de 2025 pola que se conceden os premios ao desenvolvemento rural de Galicia na súa décimo sexta edición.
Axencia Galega de Desenvolvemento Rural — III. Outras disposicións — 04/12/2025

O 9 de xullo de 2025, a directora xeral da Axencia Galega de Desenvolvemento Rural, por delegación do Consello de Dirección (Acordo do 11.7.2013), resolveu aprobar as bases reguladoras dos premios ao desenvolvemento rural de Galicia e a súa convocatoria (código de procedemento MR709A) (DOG núm. 142, do 28 de xullo de 2025).
De acordo co establecido no artigo 14.b) das bases reguladoras da convocatoria, o 29 de outubro de 2025 o xurado emite a proposta de Resolución do 31 de outubro de 2025 pola que se conceden os premios ao desenvolvemento rural de Galicia na súa décimo sexta edición.
Po todo o exposto e en cumprimento do disposto no artigo 15.1 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e na Resolución do 23 de novembro de 2025 pola que se conceden os premios ao desenvolvemento rural de Galicia na súa décimo sexta edición,
Facer pública no
Diario Oficial de Galicia
e na páxina web oficial da Axencia Galega de Desenvolvemento Rural a concesión dos premios ao desenvolvemento rural de Galicia na súa décimo sexta edición, que se relacionan no anexo desta resolución.
Contra esta resolución, que pon fin á vía administrativa, cabe interpoñer potestativamente recurso de reposición ante o Consello de Dirección da Axencia Galega de Desenvolvemento Rural no prazo dun mes contado desde o día seguinte ao da publicación desta resolución no
Diario Oficial de Galicia
, nos termos previstos nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo perante o xulgado do contencioso-administrativo de Santiago de Compostela que corresponda no prazo de dous meses contados desde o día seguinte ao da publicación desta resolución no
Diario Oficial de Galicia
de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa. Non obstante, poderá interpoñerse calquera outro recurso que se considere procedente.
Santiago de Compostela, 24 de novembro de 2025
RESOLUCIÓN do 25 de novembro de 2025 pola que se dá publicidade ás axudas concedidas ao abeiro da Orde do 28 de febreiro de 2025 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2025 (código de procedemento IN308D).
Consellería de Economía e Industria — III. Outras disposicións — 04/12/2025

Mediante a Orde do 28 de febreiro de 2025, a Consellería de Economía e Industria estableceu as bases para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e convocáronse para o ano 2025.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 09-04-734A-770.00 ao abeiro da Orde do 28 de febreiro de 2025, da Consellería de Economía e Industria, pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2025 (código de procedemento IN308D).
Santiago de Compostela, 25 de novembro de 2025
CORRECCIÓN DE ERROS. Orde do 21 de novembro de 2025 pola que se publica a concesión dos premios extraordinarios de bacharelato correspondentes ao curso 2024/25, convocados pola Orde do 27 de maio de 2025 (Diario Oficial de Galicia número 104, do 3 de xuño).
Consellería de Educación, Ciencia, Universidades e Formación Profesional — III. Outras disposicións — 09/12/2025

Advertido un erro na Orde do 21 de novembro de 2025 pola que se publica a concesión dos premios extraordinarios de bacharelato correspondentes ao curso 2024/25, convocados pola Orde do 27 de maio de 2025, publicada no Diario Oficial de Galicia núm. 231, do 28 de novembro, cómpre facer a oportuna corrección:
Na páxina 61235, onde di: «por delegación de competencia establecida na Orde do 27 de maio de 2025 (DOG núm. 104, do 3 de xuño)», debe dicir: «por delegación de competencia establecida na Orde do 5 de xuño de 2024 (DOG núm. 114, do 13 de xuño)».
RESOLUCIÓN do 28 de novembro de 2025, da Dirección Xeral de Formación Profesional, pola que se publica a adxudicación dos premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2024/25, convocados pola Orde do 13 de xuño de 2025 (Diario Oficial de Galicia número 123, do 30 de xuño).
Consellería de Educación, Ciencia, Universidades e Formación Profesional — III. Outras disposicións — 09/12/2025

A Orde do 13 de xuño de 2025 pola que se convocan os premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2024/25 (código de procedemento ED311F) (DOG núm. 123, do 30 de xuño), establece no seu artigo 14.3 que o órgano instrutor elevará un informe proposta de adxudicacións e exclusións á persoa titular da Dirección Xeral de Formación Profesional, quen emitirá a correspondente resolución de adxudicación dos premios para a súa publicación no
Diario Oficial de Galicia
, por delegación do conselleiro de Educación, Ciencia, Universidades e Formación Profesional.
Unha vez publicadas no portal educativo as puntuacións provisionais e definitivas obtidas polas persoas candidatas, e visto o informe proposta do órgano instrutor, a persoa titular da Dirección Xeral de Formación Profesional
Primeiro. Adxudicarlle os premios extraordinarios na modalidade de ensinanzas artísticas profesionais nos ámbitos de música, de danza e de artes plásticas e deseño na Comunidade Autónoma de Galicia, correspondentes ao curso 2024/25, ao alumnado que figura no anexo desta resolución.
Segundo. Esta resolución de adxudicación dos premios poderá ser impugnada mediante recurso potestativo de reposición ante a persoa titular da Consellería de Educación, Ciencia, Universidades e Formación Profesional no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de novembro de 2025
Ámbito de música:
Ámbito de danza:
Ámbito de artes plásticas e deseño:
RESOLUCIÓN do 3 de decembro de 2025, da Dirección Xeral de Patrimonio Natural, pola que se lle dá publicidade ás axudas concedidas ao abeiro da Orde do 4 de decembro de 2024 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2025 (código de procedemento MT815A) (Diario Oficial de Galicia número 2, do 3 de xaneiro de 2025).
Consellería de Medio Ambiente e Cambio Climático — III. Outras disposicións — 12/12/2025

O artigo 20 da Orde do 4 de decembro de 2024 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2025 (código de procedemento MT815A) establece que no prazo máximo de tres meses contados desde a data de resolución das concesións, publicarase no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 4 de decembro de 2024 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2025 (código de procedemento MT815A), segundo o anexo desta resolución.
Santiago de Compostela, 3 de decembro de 2025
Norma reguladora:
Orde do 4 de decembro de 2024 pola que se establecen as bases reguladoras das axudas para paliar os danos ocasionados polo oso pardo e se convocan axudas para o ano 2025 (código de procedemento MT815A).
Crédito orzamentario: 120.000 euros.
Aplicación orzamentaria: 06.04.541B-470.1 dos orzamentos xerais da Comunidade Autónoma de Galicia para o ano 2025.
Finalidade: establecer as bases reguladoras das axudas para paliar os danos ocasionados polo oso pardo e se convocan axudas para o ano 2025 (código de procedemento MT815A).
Expediente, persoas beneficiarias, aplicación orzamentaria, importe adxudicado:
CORRECCIÓN DE ERROS. Orde do 21 de novembro de 2025 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2024/25, convocados pola Orde do 3 de xuño de 2025 (Diario Oficial de Galicia número 110, do 11 de xuño).
Consellería de Educación, Ciencia, Universidades e Formación Profesional — III. Outras disposicións — 10/12/2025

Advertido un erro na Orde do 21 de novembro de 2025 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2024/25, convocados pola Orde do 3 de xuño de 2025, publicada no Diario Oficial de Galicia núm. 231, do 28 de novembro, cómpre facer a oportuna corrección:
Na páxina 61237, onde di: «por delegación de competencia establecida na Orde do 27 de maio de 2025 (DOG núm. 104, do 3 de xuño)», debe dicir: «por delegación de competencia establecida na Orde do 5 de xuño de 2024 (DOG núm. 114, do 13 de xuño)».
CORRECCIÓN DE ERROS. Orde do 3 de decembro de 2025 pola que se determinan os servizos mínimos durante a folga convocada polas organizacións sindicais Confederación Española de Sindicatos Médicos (CESM) e Facultativos de Galicia Independentes (O´mega), para os días 9, 10, 11 e 12 de decembro de 2025, que afecta todos os médicos e demais facultativos empregados no ámbito da atención primaria e da atención especializada das institucións sanitarias do Servizo Galego de Saúde.
Consellería de Sanidade — III. Outras disposicións — 10/12/2025

Advertido erro na dita orde, publicada no
Diario Oficial de Galicia
número 236, do venres 5 de decembro de 2025, cómpre facer a seguinte corrección:
Na páxina 62767, no organismo Fundación Pública Urxencias Sanitarias de Galicia-061, substitúese a táboa pola seguinte:
ORDE do 2 de decembro de 2025 pola que se establece a cantidade que cómpre transferir ao Consello da Avogacía Galega para atender os gastos de funcionamento e infraestrutura dos servizos de asistencia letrada ao detido e defensa gratuítas do ano 2025, sobre o importe certificado o ano 2024.
Consellería de Presidencia, Xustiza e Deportes — III. Outras disposicións — 10/12/2025

A Lei 1/1996, do 10 de xaneiro, regula o dereito á asistencia xurídica gratuíta, e no seu artigo 38 establece que as administracións públicas competentes en materia de administración de xustiza subvencionarán os colexios de avogados para a implantación e o funcionamento dos servizos de asistencia xurídica gratuíta.
Por outra banda, mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo na alínea B), número 1.c), do seu anexo as relativas á indemnización das actuacións correspondentes á defensa por avogado na quenda de oficio ante os órganos xudiciais con sede en Galicia, así como a asistencia letrada ao detido ou preso cando o lugar de custodia estea situado no territorio da Comunidade Autónoma. Estas funcións transferidas foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, e actualmente están atribuídas á Consellería de Presidencia, Xustiza e Deportes.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, que foi modificado polo Decreto 138/2012, do 21 de xuño, e polo Decreto 134/2017, do 7 de decembro, o cal establece no seu artigo 45 que a consellería competente en materia de xustiza determinará anualmente as cantidades que deberán percibir os colexios de avogados para atender os gastos derivados do funcionamento e infraestrutura colexial que requiren os servizos de asistencia xurídica gratuíta, o que lle corresponde, polo tanto, á Consellería de Presidencia, Xustiza e Deportes, segundo o Decreto 136/2024, do 20 de maio, polo que se establece a súa estrutura orgánica.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 8 % do importe total certificado durante o ano 2024 polos colexios de avogados da Comunidade Autónoma de Galicia, en concepto de asistencia letrada e defensa gratuítas, o que supón un total dun millón corenta e un mil seiscentos sesenta e catro euros e trinta e nove céntimos (1.041.664,39 €).
Disposición derradeira primeira. Autorízase o director xeral de Xustiza a ditar as disposicións necesarias para o cumprimento desta orde.
Disposición derradeira segunda. Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 2 de decembro de 2025
ORDE do 2 de decembro de 2025 pola que se establece a cantidade que cómpre transferir ao Consello Galego de Procuradores para atender os gastos de funcionamento e infraestrutura dos servizos de representación gratuíta do ano 2025, sobre o importe certificado o ano 2024.
Consellería de Presidencia, Xustiza e Deportes — III. Outras disposicións — 10/12/2025

A Lei 1/1996, do 10 de xaneiro, que regula o dereito á asistencia xurídica gratuíta, establece no seu artigo 38 que as administracións públicas competentes en materia de administración de xustiza subvencionarán os colexios de avogados e procuradores para a implantación e o funcionamento dos servizos de asistencia xurídica gratuíta.
Por outra banda, mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, incluíndo na alínea B), número 1.c), do seu anexo as relativas á indemnización das actuacións correspondentes á defensa e representación na quenda de oficio ante os órganos xudiciais con sede en Galicia, así como a asistencia letrada ao detido ou preso cando o lugar de custodia estea situado en territorio da Comunidade Autónoma. Estas funcións transferidas foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local; actualmente están atribuídas á Consellería de Presidencia, Xustiza e Deportes.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, que foi modificado polo Decreto 138/2012, do 21 de xuño, e polo Decreto 134/2017, do 7 de decembro, o cal establece no seu artigo 45 que a consellería competente en materia de xustiza determinará anualmente as cantidades que deberán percibir os colexios de profesionais para atender os gastos derivados do funcionamento e infraestrutura colexial que requiren os servizos de asistencia xurídica gratuíta, o que lle corresponde, polo tanto, á Consellería de Presidencia, Xustiza e Deportes segundo o Decreto 136/2024, do 20 de maio, polo que se establece a súa estrutura orgánica.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 8 % do importe total certificado durante o ano 2024 polos colexios de procuradores da Comunidade Autónoma de Galicia, en concepto de asistencia letrada e defensa gratuítas, o que supón un total de noventa mil novecentos trinta e oito euros e noventa céntimos (90.938,90 €).
Disposición derradeira primeira. Autorízase o director xeral de Xustiza a ditar as disposicións necesarias para o cumprimento desta orde.
Disposición derradeira segunda. Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 2 de decembro de 2025
RESOLUCIÓN do 1 de decembro de 2025 pola que se anuncia o acordo do Pleno de publicación de tres informes de fiscalización.
Consello de Contas de Galicia — III. Outras disposicións — 11/12/2025

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación polo Pleno, con data do 26 de novembro de 2025, dos informes que a seguir se relacionan:
– Informe de fiscalización dos fondos do Plan de recuperación, transformación e resiliencia aplicados en Galicia ao plan de investimento en alta tecnoloxía, plan INVEAT. Actuación [1502025_03].
– Fiscalización operativa do programa 423B sobre a prevención do abandono escolar temperán na Comunidade Autónoma de Galicia. Exercicios 2015-2021. Actuación [1602023_03].
– Informe de fiscalización dos controis básicos de ciberseguridade. Concello de Santiago de Compostela. Exercicio 2024. Actuación [1702024-09].
Ligazón para acceder ao texto completo dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 1 de decembro de 2025
EXTRACTO da Orde do 20 de novembro de 2025 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2026 (código de procedemento MT804C).
Consellería de Medio Ambiente e Cambio Climático — III. Outras disposicións — 01/12/2025

BDNS (Identif.): 871564.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/871564
Primeiro. Beneficiarias
Poderán ser beneficiarias as persoas físicas ou xurídicas, distintas das entidades locais, ou entidades sen personalidade xurídica, propietarias de elementos incluídos no Catálogo galego de árbores senlleiras na data de publicación desta orde.
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2026 (código de procedemento MT804C).
Terceiro. Bases reguladoras e convocatoria
Orde do 20 de novembro de 2025 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2026 (código de procedemento MT804C).
Cuarto. Contía
O importe asignado é de sesenta mil euros (60.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación da orde.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen realizados desde a certificación de non inicio ata o 15 de outubro de 2026.
Santiago de Compostela, 20 de novembro de 2025
ORDE do 21 de novembro de 2025 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 01/12/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de novembro de 2025
EXTRACTO da Orde do 20 de novembro de 2025 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2026, destinadas ás entidades locais (código de procedemento MT804B).
Consellería de Medio Ambiente e Cambio Climático — III. Outras disposicións — 01/12/2025

BDNS (Identif.): 871563.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/871563
Primeiro. Beneficiarias
Poderán ser beneficiarias as entidades locais, propietarias de elementos incluídos no Catálogo galego de árbores senlleiras na data de publicación desta orde. Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo. Obxecto
Establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2026 (código de procedemento MT804B), destinadas ás entidades locais.
Terceiro. Bases reguladoras e convocatoria
Orde do 20 de novembro de 2025 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2026, destinadas ás entidades locais (código de procedemento MT804B).
Cuarto. Contía
O importe asignado é de trinta mil euros (30.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación da orde.
Sexto. Outros datos
As axudas a que se refire esta orde comprenden os gastos subvencionables recollidos no artigo 2 que fosen realizados desde a certificación de non inicio ata o 15 de outubro de 2026.
Santiago de Compostela, 20 de novembro de 2025
ORDE do 13 de xuño de 2025 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 20/06/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias. O citado acordo establece, ademais, a composición do Consello de Administración da Autoridade Portuaria da Coruña, indicando no seu anexo que serán designados dous vogais por parte dos municipios en cuxo termo está localizada a zona de servizo do porto.
Desde a entrada en vigor da Orde FOM/1318/2012, do 6 de xuño, pola que se aproba a primeira modificación do Plan de utilización dos espazos portuarios do porto da Coruña, referida ao ámbito territorial das novas instalacións portuarias en Punta Langosteira, situadas no Concello de Arteixo, resulta necesario que o dito concello estea representado no Consello de Administración xunto co Concello da Coruña.
Polo exposto, en exercicio da facultade atribuída, por proposta do Concello de Arteixo,
A renovación de Luis Alberto Castro Calvete como vogal no Consello de Administración da Autoridade Portuaria da Coruña, en representación do Consello de Arteixo.
Santiago de Compostela, 13 de xuño de 2025
DECRETO 43/2025, do 16 de xuño, polo que se nomea directora xeral de Desenvolvemento Pesqueiro a María de los Ángeles Vázquez Suárez.
Consellería do Mar — II. Autoridades e persoal — 17/06/2025

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día dezaseis de xuño de dous mil vinte e cinco,
Nomeo directora xeral de Desenvolvemento Pesqueiro a María de los Ángeles Vázquez Suárez.
Santiago de Compostela, dezaseis de xuño de dous mil vinte e cinco
RESOLUCIÓN do 28 de maio de 2025 pola que se fai público o nomeamento de Patricia Roiloa Rodríguez como secretaria xeral do Consello Consultivo de Galicia.
Consello Consultivo de Galicia — II. Autoridades e persoal — 02/06/2025

O Pleno do Consello Consultivo de Galicia, na sesión do vinte e oito de maio de dous mil vinte e cinco, ao abeiro do disposto no artigo 22.2 da Lei 3/2014, do 24 de abril, do Consello Consultivo de Galicia, adoptou o seguinte acordo:
Nomear secretaria xeral do Consello Consultivo de Galicia a Patricia Roiloa Rodríguez.
Santiago de Compostela, 28 de maio de 2025
RESOLUCIÓN do 26 marzo de 2025 pola que se substitúe un membro da Comisión Consultiva Tripartita da Inspección de Traballo e Seguridade Social.
Consellería de Emprego, Comercio e Emigración — II. Autoridades e persoal — 09/04/2025

A Orde do 21 de febreiro de 2008 (DOG núm. 45, do 4 de marzo) pola que se crea a Comisión Consultiva Tripartita da Inspección de Traballo e Seguridade Social establece, no seu artigo 1, a creación da dita comisión como órgano colexiado asesor da Comisión Territorial da Inspección de Traballo e Seguridade Social da Comunidade Autónoma de Galicia, adscrito á consellería competente en materia de traballo.
Concretamente, no artigo 2 establécense a composición e o procedemento de designación das persoas membros da Comisión Consultiva Tripartita da Inspección de Traballo e Seguridade Social de Galicia.
O artigo 2.4 establece a posibilidade de que os membros non natos da Comisión serán substituídos por proposta da organización que representan.
O Decreto 147/2024, do 20 de maio, polo que se establece a estrutura orgánica da Consellería de Emprego, Comercio e Emigración, inclúe no seu artigo 3.2.i), como entidade adscrita a esta consellería, a Comisión Consultiva Tripartita da Inspección de Traballo e Seguridade Social de Galicia.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogal
Por proposta do sindicato UGT-Galicia.
En calidade de suplente:
a) Disponse o cesamento de Mar Martín González.
b) Disponse o nomeamento de Ana María Pereiro Mourelo.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de marzo de 2025
EXTRACTO da Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para minimizar as perdas de auga en concellos da Comunidade Autónoma de Galicia no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU301E).
Augas de Galicia — III. Outras disposicións — 11/04/2025

BDNS (Identif.): 826165.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/826165
Primeiro.
Entidades beneficiarias
Poderán ser entidades beneficiarias destas subvencións os concellos responsables de sistemas de abastecemento que dean servizo a unha poboación inferior a 20.000 habitantes.
Segundo.
Obxecto
Establecer as bases reguladoras para a concesión de subvencións, en réxime de concorrencia non competitiva, para a execución de actuacións para minimizar as perdas de auga en concellos da Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e convocar estas subvencións para o ano 2025 (código de procedemento AU301E).
Terceiro.
Bases reguladoras
Publícase conxuntamente este extracto coa Resolución do 28 de marzo de 2025 pola que se aproban as bases reguladoras para a concesión de subvencións, en réxime de concorrencia non competitiva, para a execución de actuacións para minimizar as perdas de auga en concellos da Comunidade Autónoma de Galicia no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2025 con carácter plurianual (código de procedemento AU301E).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por un importe dun millón de euros (1.000.000,00 €) con cargo á anualidade 2025 e un millón cincocentos mil euros (1.500.000,00 €) con cargo á anualidade 2026, con fondos procedentes do MRR, no marco do Plan de recuperación, transformación e resiliencia, financiado pola UE-NextGenerationEU.
O importe das subvencións será do 100 % do investimento da actuación proposta, excluído o imposto sobre o valor engadido, co límite máximo de corenta e cinco mil euros (45.000,00 €) por solicitude, ata esgotar o crédito dispoñible previsto na resolución.
Quinto.
Prazo de presentación de solicitudes
O prazo de presentación de solicitudes comezará ás 9.00 horas do día 23 de abril de 2025 e rematará ás 14.00 horas do día 23 de maio de 2025.
Santiago de Compostela, 28 de marzo de 2025
DECRETO 35/2025, do 4 de xuño, polo que se nomea conselleira do Mar a Marta Villaverde Acuña.
Presidencia da Xunta de Galicia — II. Autoridades e persoal — 05/06/2025

De conformidade co artigo 16.3 do Estatuto de autonomía de Galicia e cos artigos 26.1 e 27 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo conselleira do Mar a Marta Villaverde Acuña.
Santiago de Compostela, catro de xuño de dous mil vinte e cinco
DECRETO 34/2025, do 4 de xuño, polo que se dispón que cese Alfonso Villares Bermúdez como conselleiro do Mar.
Presidencia da Xunta de Galicia — II. Autoridades e persoal — 05/06/2025

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Que cese, por petición propia, na súa condición de conselleiro do Mar, Alfonso Villares Bermúdez, agradecéndolle os servizos prestados.
Santiago de Compostela, catro de xuño de dous mil vinte e cinco